“Кыргызиндустрия” ААК

2022-жылдын 27- майындагы

№ 34 буйругуна

1-тиркеме

**“Кыргызиндустрия” ачык акционердик коомунун**

**логотибин түзүүгө конкурс өткөрүү жөнүндө**

**жобо**

**1. Жалпы жоболор**

1. Бул, “Кыргызиндустрия” ачык акционердик коомунун логотибин түзүүгө конкурс өткөрүү жөнүндө жобо (мындан ары “Кыргызиндустрия” ААК жана Конкурс) Конкурстун максатын жана милдеттерин, катышуунун шарттарын, тапшырылган конкурстук иштерге коюлуучу талаптарды, баалоонун критерийлерин, Конкурсту өткөрүүнүн жана жеңүүчүнү аныктоонун тартибин аныктайт.

2. Конкурстун уюштуруучусу “Кыргызиндустрия” ААК болот.

3. Конкурс жөнүндө жобо “Кыргызиндустрия” ААКнын [www.kyrgyzindustry.kg](http://www.kyrgyzindustry.kg) расмий сайтына жарыяланат.

**2. Конкурстун максаты жана милдеттери**

4. Конкурсту өткөрүүнүн негизги максаты болуп “Кыргызиндустрия” ААКнын оригиналдуу жана эсте калуучу логотибин (символун) түзүү болуп эсептелет.

5. Конкурстун негизги маселелери:

– “Кыргызиндустрия” ААКнын уникалдуулугун, миссиясын жана ишинин багыттарын чагылдыруучу логотипти (символду) иштеп чыгуу;

– “Кыргызиндустрия” ААКнын имиджин таанытуу.

**3. Конкурска катышуучулар**

6. Конкурска катыша алуучулар:

художниктер;

профессионал дизайнерлер;

реставраторлор;

юридикалык жактар жана жеке адамдар;

автордук коллективдер;

дизайн жана логотип жасоодо такшалган жана сүрөтчүлүк тажрыйбасы бар адамдар.

**4. Конкурстун шарттары**

7. Катышуучулар логотиптин графикалык сүрөтүн жана символдук маанисинин баяндамасын (автордук түшүндүрмөсүн) кыргыз же орус тилинде беришет.

Ар бир катышуучу Конкурска 3кө (үчкө) чейинки сүрөттү берсе болот.

8. Конкурс сырттан өткөрүлөт.

**5. Конкурстук материалдарды тапшыруунун тартиби**

9. Конкурска катышуу үчүн материалдар төмөнкүлөрдөн турат:

– JPEG, PNG форматында, түркүн түстө (4 түстөн ашык эмес) жасалып, “Кыргызиндустрия” ААКнын уставдык максаттарына жана милдеттерине жараша экономиканын ар түрдүү багыттарын чагылдырган, анын ичинде токтоп турган ишканаларды калыбына келтирүүгө жана жаңыларын түзүүгө, импортту алмаштырууну жана жаңы иш орундардын ачылышын камсыздоого багытталган логотип.

Сүрөттөрдө кыргыздын улуттук оюуларын пайдалануу колдоого алынат;

– ушул Жобонун тиркемесине ылайык формада толтурулуп, байланышып туруу үчүн керектүү маалыматтары көрсөтүлгөн конкурска катышуу жөнүндө арыз;

– эркин формада жазылган, сунушталып жаткан логотипти баяндап жана логотиптин дизайндык элементтеринин маанилерин чечмелеген, бир-эки барактан ашпаган түшүндүрмө кат.

10. Конкурска материалдар логотиптин сүрөтү жана түшүндүрмө кат тиркелген арыз менен “Кыргызиндустрия” ААКнын [www.kyrgyzindustry.kg](http://www.kyrgyzindustry.kg). электрондук дарегине “Логотип” конкурсуна” деген белги менен жиберилет же катышуучу өзү электрондук сактагыч менен Бишкек шаары, Чүй проспекти, 106, 4-кабат, 406-кабинет деген дарекке алып келип берсе болот.

11. Логотип каттала элек, башка конкурстарга катышпаган; мурда сыйлык албаган; мурда сунушталбаган же пайдаланылбаган; бул Конкурс өткөрүлүп жаткан убакта башка конкурстарга коюлбаган жана эч жактарда пайдаланылбаган; Кыргыз Республикасынын мыйзамдарынын талаптарына тыкыр ылайык келген болушу керек.

12. Логотип оңой окулгудай, оригиналдуу сүрөттүк жана сөз элементтерден турган, шрифт менен жазылган аталышы болуп, “Кыргызиндустрия” ААКнын уставдык максаттарын жана милдеттерин чагылдырууга, жалпы кабыл алынган маданий жана эстетикалык нормаларга шайкеш келүүгө жана тыюу салынган символдору жок болууга тийиш.

13. Логотипти баалоонун критерийлери:

– “Кыргызиндустрия” ААКнын ишинин негизги багыттары так чагылдырылышы;

– сунушталып жаткан иштин уникалдуулугу, оригиналдуулугу, жогорку сапатта жасалышы;

– логотиптин негизги графикалык элементтери баары тең бирдей жакшы даана көрүнүүгө, пайдаланууда ар кандай масштабдарда көрсөтүлгөндө, баардык сактагычтарда (кагаз, картон, пластик, айнек ж.б.) жана сүрөттү тартуунун баардык ыкмаларында мааниси жоготулбоого тийиш.

**6. Конкурсту өткөрүүнүн тартиби**

14. Конкурс 2022-жылдын 1-июнунан 10-июнуна чейин үч этап менен өткөрүлөт.

Биринчи этап: 2022-жылдын 1-июнунан 7-июнуна чейин – Конкурска катышуучулардын конкурстук сунуштарын кабыл алуу, арыздарды аткарылган иштер менен кошо Конкурстук жюринин мүчөлөрүнүн кароосуна берүү.

Экинчи этап: 2022-жылдын 7-июнунан 10-июнуна чейин – конкурстук жюринин мүчөлөрү конкурстук иштерди карашат.

Үчүнчү этап: 2022-жылдын 10-июну – Конкурстун жеңүүчүлөрү жарыяланат.

15. 2022-жылдын 7-июнунан кийин тапшырылган конкурстук иштер Конкурска катыштырылбайт.

16. Ушул Жобонун талаптарына ылайык келген Конкурстук иштер 9 адамдан турган Конкурстук жюринин кароосуна берилет.

17. Конкурстук жюринин чогулушу эгерде ага мүчөлөрүнүн жарымынан көбү катышса мыйзамдуу деп эсептелет.

Жюринин чечими анын чогулушка катышкан мүчөлөрүнүн жөнөкөй көпчүлүк добушу менен кабыл алынат. Добуштар тең болуп калган учурда жюринин төрагасынын добушу чечүүчү укукка ээ болот. Чечим протокол менен таризделип, ага жюринин төрагасы жана секретары кол коюшат.

18. Жюри бекиткен Конкурстун жыйынтыгы акыркы болуп эсептелет жана кайрадан кароого болбойт.

19. Эгер кандайдыр бир себептер менен Конкурстун кайсы бир жагдайы пландалгандай тийиштүү түрдө өткөрүлүшү мүмкүн болбосо “Кыргызиндустрия” ААК Конкурсту жокко чыгарышы, токтотушу, өзгөртүшү же убактылуу токтотуп турушу мүмкүн.

**7. Конкурска катышуунун тартиби**

20. Конкурска катышуучулар алардын берүүчү жеке маалыматтары туура болушун кепилдешет.

21. Конкурсту өткөрүү процессинде Конкурстук жюринин сунуштары болсо авторлор өздөрү жиберген логотиптерди жюринин сунуштарын эске алуу менен толуктап иштеп чыгуусу зарыл.

22. Конкурска иштердин жиберилиши катышуучу ушул Жобо менен таанышканына жана Конкурсту өткөрүүнүн тартиби менен шарттарына макул экендигине далил болот.

23. Конкурстун жыйынтыгында жеңүүчүлөр логотиптерди “Кыргызиндустрия” ААКга вектордук форматта (CorelDRAW, Adobe Illustrator) 5 беш иш күндүн ичинде берүүгө милдеттүү.

24. Конкурска берилген иштер рецензияланбайт жана кайра берилбейт.

**8. Автордук укуктар**

25. Конкурска катышкан иштерге автордук укуктун сакталышы үчүн жоопкерчиликти иштерин Конкурска жиберген катышуучулар өздөрү алышат.

26. Иштин Конкурска берилиши катышуучунун бул ишке өзүнүн жеке укугун Кыргыз Республикасынын мыйзамдарына ылайык толугу менен “Кыргызиндустрия” ААКнын пайдасына акысыз өткөрүп беришине макулдугунун далили болот.

**9. Конкурстун жеңүүчүлөрүн аныктоо**

27. Логотиптери жана аларды пайдалануу боюнча сунуштары (комплекстүү түрдө) Конкурстук жюри тарабынан “Кыргызиндустрия” ААКнын ишинин маанисин артыкча эсте калаарлык чагылдырат деп бааланган катышуучулар Конкурстун жеңүүчүсү деп жарыяланат.

28. Жеңүүчүлөрдүн берген логотиптери “Кыргызиндустрия” ААКнын жана анын карамагындагы ишканалардын расмий логотиптери катары пайдаланылат.

**10. Конкурстун жеңүүчүлөрүнө сыйлыктар**

29. Конкурстун жыйынтыгында 5 иш тандап алынып, жеңүүчүлөргө төмөнкүдөй номиналдагы сертификаттар берилет:

биринчи орунга – 20 000 (жыйырма миң) сом;

экинчи орунга – 10 000 (он миң) сом;

үчүнчү орунга – 5 000 (беш миң) сом;

төртүнчү орунга – 3 000 (үч миң) сом;

бешинчи орунга – 2 000 (эки миң) сом.

30. Конкурстун жеңүүчүлөрүнө сыйлыктарды тапшыруу аземи “Кыргызиндустрия” ААКда салтанаттуу кырдаалда өткөрүлөт.

**11. Жобонун колдонулуу мөөнөтү**

31. Бул Жобо конкурстук иш-чаралар аяктаганга чейин, тактап айтканда: Конкурстун жыйынтыгы чыгарылып жана Конкурстун жеңүүчүлөрүнө сыйлыктар тапшырылганга чейин колдонулат.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

“Кыргызиндустрия” ААКнын логотибин түзүүгө конкурс өткөрүү жөнүндө жобого

тиркеме

Форма

**“Кыргызиндустрия” ААКнын логотибин түзүүгө конкурска катышуу үчүн**

**арыз**

Аты-жөнү:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Окуган/иштеген жери: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Байланыш телефону, электрондук почта: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Жашаган жеринин дареги \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Конкурска берилүүчү иштеринин саны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Иштин баяндамасы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ишти тапшырган дата: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Конкурстун катышуучусу Конкурска берилген иштерге өзүнүн мүлктүк эмес жана мүлктүк жеке автордук укугу бар экенин кепилдейт.

Конкурстун катышуучусу башка адамдардын автордук укуктарын бузгандыгы үчүн жоопкерчиликте болот.

“Кыргызиндустрия” ААК Конкурска жиберилген иштерди автордук акыны төлөбөстөн төмөнкүдөй жолдор менен пайдаланууга укуктуу: иштерди ачыкка чыгарууга (жарыялоого);

иштерди жалпыга көрсөтүүгө;

жалпы элге маалымдоого (сайтка жайгаштырууга).

Конкурска тапшырылган иштер кайра берилбейт.

Конкурстун шарттары менен тааныштым \_\_\_\_\_\_\_\_\_\_\_\_\_\_\_\_\_\_\_(колу).

Тиркеме: логотиптин эскиздик долбоору (электрондук вариант).